Nepoznáš ma... Nie som ako iní bossovia mocných svetových syndikátov. Ja sa nevyžívam v krviprelievaní a točení špinavých obchodov. Netúžim po mamone, nechcem stále viac... Čítať viac
Vianoční škriatkovia odporúčajú
Viac o e-knihe
Nie som ako iní bossovia mocných svetových syndikátov. Ja sa nevyžívam v krviprelievaní a točení špinavých obchodov. Netúžim po mamone, nechcem stále viac.
Neovládajú ma majetky a túžba ich zveľaďovať.
Vojny gangov takmer vymizli, obchody prebiehajú pokojne, intrigy trestám a podvody odhaľujem skôr, ako sa zrealizujú. Viem, kto som a kam patrím. Neunikám pred svojim osudom. Prijal som ho a každý deň s ním bojujem sám, aby som nikoho v mojej blízkosti neohrozil.
Až kým si neprišla ty…
Našli ste nepresnosti? Dajte nám, prosím, vedieť!
Nahlásiť chybu
Máte o knihe viac informácií ako je na tejto stránke alebo ste našli chybu? Budeme vám veľmi vďační, ak nám pomôžete s doplnením informácií na našich stránkach.
Hodnotenia
Recenzie čitateľov
Aj keď sme sa so Semom mohli už zoznámiť v predchádzajúcej knihe, táto časť bola venovaná jemu a An.
Knihu by som rozdelila do takých troch častí. Prvá časť knihy predstavovala slow burn medzi Semom a An. Kým druhá časť bola o niečo napínavejšia a úplne tam pasovala do príbehu. Z lásky prešla do nenávisti a začali na povrch vychádzať určité nejasnosti. A samotný záver knihy a zároveň ,,tretia" časť predstavovala rozuzlenie a zauzlenie zároveň :D
Na knihe sa mi páčilo, že kniha bola z pohľadu An aj Sema. Vedeli sme sa tak dostať do hláv oboch hlavných postáv. Pričom pri Semovi sa každá kapitola začala úryvkami z minulosti a až nakoniec to všetko pekne do seba zapadlo a prišlo spomínané rozuzlenie.
Zároveň si vynikajúco autorka pripravila ,,pôdu" na ďalšiu knihu, čím spôsobila nedočkavosť a moju nasledujúcu cestu do kníhkupectva. Je až iróniou ako je niekedy niečo správne načasované. Dočítala som tretiu časť knihy v období kedy vyšla jej najnovšia kniha a ktorá je možno voľným pokračovaním ?!
Uvidíme ;) Čítať viac
Páčilo sa mi na tomto príbehu všetko. Striedajúce prostredie, age gap, hlavné postavy a pocity, ktoré kniha vo mne vyvolávala. Nútila ma čítať až do konca. Skvelé kapitoly, dva pohľady a nebezpečenstvo spojené s láskou. To je ale kombinácia. Musíte si prečítať. Autorku môžem zaradiť do môjho zoznamu obľúbených slovenských autorov. Čítať viac
Druhy díl byl pro mě takový oddychový, ale za to mě hodně navnadil na třetí knihu!
Kniha je opět psána z pohledu obouch hrdinů. Je plná zvratů, dech beroucích částí, přiznání, nepřátel, zbraní, ale zároveň má i dojemná místa, ze kterých jde cítit láska a oddanost.
Jestli jste si mysleli, že mafie je krutá a nelítostná, nezažili jste podsvětí. Zde se nedávají druhé šance. Zde máte pouze chvilku na to se osvedčit, protože v další sekundě už nejste. A tvrdou rukou zde vše řídí Semion.
Semion byl tvrďák už od pohledu. Nikdy si nenechal nic líbit, vždy byl dva kroky před každým a vždy si hlídal svoje soukromý. Na druhou stranu chránil ty, který opravdu miloval. Hlavně se snažil zůstat vždy věrný sám sobě!
Angelika byla na první pohled milá blondýnka, která to v života neměla vůbec snadný a snažila se najít. Co opravdu obdivuji, že nebyla žádná dokonalá vyhublá princeznička, ale opravdová holka krev a mléko. Ale i ona uměla vystrčit drábky a nebála se jednat. Semionovi nedala nic zadarmo. Její tvrdohlavost mu, ne jednou, ukázala se vší parádou.
Jedno mínus bych pro knihu měla, trochu mě vadil vyšší věkový rozdíl hlavních postav. Ale to je pouze můj osobní problém.
A ten epilog?! Už se nemůžu dočkat a netrpělivě vyhlížím!
Mockrát děkuji za poskytnutí knihy k recenzi @moderne_romany Čítať viac
Tento príbeh mal dejovú líniu, ktorá ma od začiatku až do konca držala v napätí. Už na začiatku sme svedkami udalosti, ktorá zamieša všetky karty. Vyskytuje sa tu znova moje obľúbené striedanie kapitol, tentoraz z pohľadu Angeliny a Semiona. Svojské mladé dievča, ktoré jedného dňa zaklope na úplne cudzie dvere a jeden zásadový a drsný muž, ktorý jej ich otvorí. Táto kniha toho skutočne veľa odhaľuje a preto sa mi páčili úseky, ktoré sa prelínali s minulosťou Semiona. Vďaka nim som bola bližšie k jeho minulosti a spoznávala som jeho neraz zatrpknutú povahu. Angelina bola pre mňa blízkou postavou, zrejme kvôli veku, no vďaka jej vyspelým názorom a pohľadu na život, by si zaslúžila ocenenie.
Neviem, čím to je, že pri každej autorkinej knihe pravidelne zažívam horskú dráhu nálad. Asi to tak zákonite musí byť, pretože jej príbehy idú ruka v ruke s mojimi pocitmi a očakávaniami z príbehov. Nepredvídateľnosť je presne to slovo, akým by som Odvetu opísala. Pomaly sa rozvíjajúca romantika, ktorá si nevyberá vekový rozdiel, si podmanila aj mňa a tak nemám žiadne čitateľské námietky. V závere ma prekvapili dva epilógy. Ten prvý bol jednoducho nepredvídateľný a to si na knihách cením. Ten druhý mi zasadil otázniky do hlavy a verím, že má svoje opodstatnenie...
Hlboký príbeh z podsvetia s krásnym ukončením, aké som vôbec nečakala. To je to umenie autorky, vykresliť ho tak, že priam odpadnete a nechcete uveriť tomu čo čítate. Jazda tejto série sa skončila, ale ja viem, že vďaka autorkinmu talentu sa tých knižných jázd ešte veľa začne. Čítať viac
Autorka nám odhalí tajomstvá ale aj intrigy podsvetia. Ani v tejto časti nesmie chýbať romantika, hádky, tajomstvá, démoni z minulosti, akcia, ale hlavne napätie.
Od začiatku sa kniha čítala rýchlo, presne ako prvé dve časti. Lenže tu mi trošku vadilo skákanie. Pre mňa chýbali odseky, kde by sme vedeli odlíšiť jednotlivé situácie. Takto sa nachádzali na jednom mieste a v ďalšom riadku už niekde inde. Ale toto je menšie zlo a absolútne nezmení môj názor na knihu.
Autorka má podľa mňa veľký talent, čo sa týka vykresľovania postáv. Každá jedna mala v sebe zvláštny charakter, každý bol výnimočný v niečom inom.
Ďalšou vecou ktorú by som chcela vyzdvihnúť je zápletka a odhalenie. Začínajú byť pre mňa ako drogou. Keď si myslíte, že sa už nič horšie nemôže stať, tak vás autorka prekvapí. A ako.
Prelínanie prítomnosti z minulosťou bola výborná voľna. Postupne si čitateľ dal dva a dva dokopy a odhadol, čo sa asi stane... asi:)
Semiona aj An som si obľúbila. A vôbec celú knihu milujem. Od začiatku až po konoec všetko dokonale premyslené. Na konci vám všetko do seba zapadne úplne na milimeter.
Potešila som sa, že sme vo finálovej časti mohli stretnúť aj ostatné postavy z predošlých kníh. Je mi veľmi ľúto, že sa séria skončila. Prirástla mi k srdcu a chcela by som viac
Pevne verím, že Epilóg 2 nebol tam len tak náhodne Čítať viac
Vydavateľstvo MERIDIANO-press
Ako vzniklo vaše vydavateľstvo?
Spontánne a s veľkým nadšením. Pretože tak to má byť, ak sa púšťate do niečoho nového a očakávate, že to splní vaše predstavy . S literatúrou ako takou sme doteraz mali skúsenosti z tej druhej strany. Ako autori, a tak sme si povedali, že skúsime preplávať na druhý breh.
Podľa čoho si vyberáte tituly, ktoré vydáte?
Tituly, ktoré vydávame a plánujeme vydávať si vyberáme podľa schopnosti autora zaujať čitateľa. Príbehom, štýlom písania alebo pridanou hodnotou v podobe humoru. Empaticky, a tak trochu vizionársky sa snažíme vyberať rukopisy, ktoré by z pultov predajní v čo najväčšom počte skončili na policiach domácich knižníc alebo na displeji čítačiek. Chceme prinášať uveriteľné, svieže a zmysluplné texty pre milovníkov kníh, lebo slovo je dobrý nástroj, ak na ňom dokážete celkom slušne hrať.
Na ktorú knihu ste najviac hrdí?
Ak by sme neboli hrdí na každý titul, ktorý vydáme v našom vydavateľstve, naša práca by stratila zmysel. A to by sme vážne nechceli.